OpenLLM-France/wikimedia huggingface dataset:
# Dinòcrates de Siracusa

Dinòcrates de Siracusa (Deinocrates, Δεινοκράτης) fou un noble siracusà amic d'Agàtocles quan aquest no estava encara al poder, i al que aquest tirà li evità la mort el dia de la matança de Siracusa que el va portar al govern el 317 aC.
Tot i haver estat salvat pel seu amic, Dinòcrates se li va oposar i el 312 aC apareix dirigint un grup d'exiliats enemics del tirà. Quan Agàtocles va tornar de l'Àfrica el 307 aC, va trobar a Dinòcrates al front d'un exèrcit tant poderós que preferí renunciar a la tirania i restaurar als exiliats, mantenint només dues fortaleses i el seu territori circumdant; però Dinòcrates no va acceptar i finalment Agàtocles el va derrotar en una batalla, i el va obligar a rendir-se.
El tirà li va retornar la seva amistat i li va donar el comandament d'algunes de les seves forces, i li va mantenir la confiança fins al final.

## Referències

* Diodor de Sicília: Bibliothek, XIX 8,6; 103-104,2; XX 29,5; 31,2; 57,1; 61,5; 63,7; 77,3; 79,1ff; 89f.
* Poliè el Macedoni: Strategika, 5,3,2.

## Bibliografia

* Helmut Berve: Die Herrschaft des Agathokles. Verlag der Bayerischen Akademie, München 1953.
* Klaus Meister Deinokrates a: Der Neue Pauly (DNP). Band 10, Metzler, Stuttgart 2001, ISBN 3-476-01480-0, Sp. 40 f.
* Hans Volkmann: Deinokrates 1. a: ¡¡Der Kleine Pauly¡¡ (KlP). Band 1, Stuttgart 1964, Sp. 1428.
# Vasari

* No s'ha de confondre amb Massari.
«Vasari» té aquests significats:
* Giorgio Vasari (1511, Arezzo – 1574, Florència), historiador de l'art, arquitecte, pintor
* Lazzaro Vasari (1399, Arezzo – 1468), pintor
# Luciobarbus kottelati

Luciobarbus kottelati és una espècie de peix cipriniforme de la família dels ciprínids.

## Morfologia

Els mascles poden assolir els 28 cm de longitud total.

## Distribució geogràfica

Es troba a Turquia.

## Referències

* ↑ Heckel, J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2): 990-1099.
* ↑ BioLib (anglès)
* 1 2 FishBase (anglès)
* ↑ Turan, D., F.G. Ekmekçi, A. Ilhan i S. Engin, 2008. Luciobarbus kottelati, a new species of barbel (Teleostei: Cyprinidae) from the Büyük Menderes River, Turkey, with rediagnose of L. lydianus. Zootaxa 1824:35-44.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# General Certificate of Secondary Education

El GCSE (General Certificate of Secondary Education) és una qualificació acadèmica britànica, específica en cada matèria, obtinguda a partir d'uns exàmens que es realitzen en nois i noies d'entre 14-16 anys als instituts de Regne Unit, Gal·les i Irlanda del Nord. Tot i que només es fan exàmens entre aquestes edats, els estudiants es poden treure més d'un GCSE que, després podran combinar amb altres qualificacions o diplomes.
# Didal

El didal és un estri auxiliar emprat en l'acció de cosir. Per les seves característiques permet empenyer l'agulla a través del teixit, sense punxar-se i sense que rellisqui, de forma còmoda i eficaç. Els didals tenen una forma tronco-cònica, com de campaneta, i es posen en un dels dits de la mà que subjecta l'agulla. Els didals estan fets de materials rígids i llur superfície exterior és rugosa (amb uns rebaixos o clotets característics) de manera que l'agulla no pugui relliscar amb facilitat.

## Història

Hi ha didals molt antics trobats en diversos jaciments arqueològics. Els més antics semblen egipcis i estan fets de cuir. Altres didals antics estan fets d'os, bronze, ivori, or, argent, etc. Durant molts anys foren típics els didals de llautó i de porcellana. En l'actualitat hi ha didals de plàstic.

## Vegeu també

* Col·leccionisme de didals Arxivat 2014-06-26 a Wayback Machine. (castellà)
Viccionari
# Saxon

«Saxon» té aquests significats:
* Saxon (grup de música), grup britànic de heavy metal format el 1976 a Barnsley, Yorkshire
* Saxon (Carolina del Sud), concentració de població designada pel cens dels Estats Units a l'estat de Carolina del Sud
* Saxon (Valais), municipi del cantó suís del Valais, al districte de Martigny
* Saxon-Sion, municipi francès al departament de Meurthe i Mosel·la (regió del Gran Est)
# Disney's Tarzan

Disney's Tarzan (també conegut com a Tarzan Action Game) és un videojoc d'acció i plataformes desenvolupat per Eurocom i publicat per Sony Computer Entertainment per a PlayStation el 1999 basat en la pel·lícula d'animació de Disney Tarzan. Konami va publicar el joc pel llançament al mercat japonès. També es va publicar pels sistemes de PC el 1999 i per a Nintendo 64 el 2000. Una variant del joc per a Game Boy Color va ser desenvolupat per a Digital Eclipse i publicat el 1999.

## Referències

* ↑ «Lords of the Jungle». IGN, 16-07-1999. [Consulta: 30 gener 2018].
# E713

La ruta europea E713 és una carretera que forma part de la Xarxa de carreteres europees. Comença a Valença (França) i finalitza a Grenoble (França). Té una longitud de 98 km. Té una orientació de sud a nord.
# Val-d'Izé

Val-d'Izé (en bretó Nant-Izeg, en gal·ló Val-d'Izæ) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.287 habitants. Limita al nord-oest amb Dourdain, al nord amb Livré-sur-Changeon, al nord-est amb Mecé, a l'oest amb La Bouëxière, a l'est amb Taillis, al sud-oest amb Marpiré, al sud amb Champeaux i al sud-est amb Landavran.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.609 | 1.631 | 1.575 | 1.740 | 1.811 | 2.082 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1887-1932 | Jacques Le Cardinal De Kernier | |
| 1932-1934 | Pierre Poupard | |
| 1934-1946 | Joseph Aubert | |
| 1946-1963 | Jean Leduby | |
| 1963-2001 | Jean Poirier | UDF |
| 2001- | Bruno Delva | |

## Personatges il·lustres

* Yann Bouëssel du Bourg (1924-1996), nacionalista bretó
* Pierre Landais (1430-1485), tresorer i conseller de Francesc II de Bretanya
# Geraldo Sarno

Geraldo Sarno (Poções, 6 de març de 1938 - Rio de Janeiro, 23 de febrer de 2022) va ser un documentalista, guionista i director de cinema brasiler.

## Biografia

Nascut a Poções, després d'estudiar dret a la Universitat del Salvador, Sarno es va traslladar a São Paulo on va ser ajudant de Thomaz Farkas. Va debutar com a director l'any 1965 amb Viramundo, produït per Farkas, sobre la migració interna al nord-est del Brasil, que va ser un dels grans temes de la seva carrera documental.
Entre les obres més conegudes de Sarno, la pel·lícula aclamada per la crítica Coronel Delmiro Gouveia (1978), una barreja entre documental i ficció que ha estat qualificada com "l'últim títol realment significatiu del moviment Cinema novo ". L'any 2008 va obtenir el premi a la millor direcció al Festival de Cinema de Brasilia per la pel·lícula Tudo Isto Me Parece Um Sonho, mentre que l'any 2010 la seva pel·lícula O Último Romance de Balzac va ser guardonada amb el Premi Especial del Jurat al Festival de Cinema de Gramado.
Sarno va morir per complicacions de la COVID-19 el 22 de febrer de 2022, a l'edat de 83 anys.

## Referències

* 1 2 3 4 Rist, Peter H. «Sarno, Geraldo». A: Historical Dictionary of South American Cinema (en anglès). Rowman & Littlefield, 8 maig 2014, p. 515–7. ISBN 978-0-8108-8036-8.
* 1 2 3 «Cineasta Geraldo Sarno morre aos 83 anos» (en portuguès brasiler). O Globo, 23-02-2022 [Consulta: 27 febrer 2022].
# Scaidona

Scaidona (Σκαρδῶνα) fou una ciutat de Libúrnia a la vora del Titius a uns 20 km de la costa. Fou un dels tres convents jurídics de Dalmàcia. Modernament es va dir Scardona o Skradin.

## Referències

* ↑ Scaido'na a Dictionary of Greek and Roman Geography (1854). William Smith, LLD, Ed.
# Pindaya

Pindaya (en shan Pangtara) és un estat dels estats Shan, a la regió del Myelat, dins l'estat Shan de Myanmar. És de població danu. Té uns 322 km². La capital és Pindaya, un petit i tranquil poblet al nord-oest de Taunggyi. La regió és famosa per les seves coves, que acullen un laberint amb vuit mil imatges de Buda de diferents mesures. A part del danu hi viuen els shan, Pa-O, birmans, i també grups de palaung i taungyo. Era un principat independent tributari del rei de Birmània. El 1886 el cap local va prendre part en la confederació contra els britànics, però després de la victòria britànica va fer ràpida submissió i li fou reconeguda la possessió del territori (1887). El darrer senyor que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.
# Dudley Herschbach

Dudley R. Herschbach (San José, EUA 18 de juny de 1932) és un matemàtic, químic i professor universitari estatunidenc guardonat amb el Premi Nobel de Química l'any 1986.

## Biografia

Va estudiar a la Universitat Stanford, on es graduà el 1954 i 1955 respectivament en matemàtiques i química. Posteriorment es doctorà en química a la Universitat Harvard l'any 1958, i inicià la seva tasca docent en fisicoquímica a la Universitat de Berkeley, per retornar l'any 1963 a Harvard. Des de 2005 és professor de física a la Universitat de Texas.

## Recerca científica

Al costat de Yuan T. Lee va ser un dels primers científics a adoptar la tècnica dels feixos moleculars amb fins d'investigació química. La creació l'any 1959 d'un aparell amb el qual dos feixos, cadascun d'ells format per partícules d'una mateixa substància, podien entrecreuar-se va permetre la col·lisió d'àtoms i molècules de diferents espècies, reaccionant entre si. Aquesta col·lisió va permetre observar com el producte resultant escapa del lloc en el qual es creuen els feixos. Amb l'ús d'una varietat de detectors de partícules es pot determinar l'energia dels productes de la reacció i la forma que aquesta energia es distribueix entre les diferents formes possibles, com la translació (moviment de la molècula en el seu conjunt), la vibració (oscil·lacions internes de les parts de les molècules) i la rotació.
L'any 1986 fou guardonat, juntament amb el seu col·laborador Yuan Lee i el químic canadenc John C. Polanyi, amb el Premi Nobel de Química «pel desenvolupament de la dinàmica de processos químics elementals».

## Referències

* ↑ Pàgina de l'Institut Nobel, Premi Nobel de Química 1986 (anglès)

## Enllaços externs

* http://www.osti.gov/accomplishments/herschbach.html
* http://www.nobel.se/chemistry/laureates/1986/herschbach-autobio.html Arxivat 2001-11-09 a Wayback Machine. Nobel biography]
# Vaksdal

Vaksdal és un municipi situat al comtat de Vestland, Noruega. Té 4.125 habitants (2016) i la seva superfície és de 715,34 km². El centre administratiu del municipi és el poble de Dalekvam.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 25 novembre 2016].

## Enllaços externs

* Vaksdal - Lloc web oficial
# Llogarets històrics de Portugal

Els llogarets històrics de Portugal són nuclis urbans molt antics amb una fundació anterior a la constitució de la nació portuguesa, situats a la regió de Beiras, i de gran importància històrica. Es troben normalment en terres altes, doncs constituïen nuclis de defensa de les poblacions que s'hi establiren, fins i tot abans de la dominació romana. Destaquen per l'arquitectura militar, doncs la majoria estan envoltats de muralles i junt a un castell.

## Constitució

El Programa de Llogarets Històrics de Portugal, formulat pel govern portugués al 1991, ha restaurat de llavors ençà aquests llogarets de la Beira Interior (part de l'antiga regió de Beira Alta i Beira Baixa):
* Almeida (vila seu de municipi)
* Castelo Mendo
* Castelo Novo (vila)
* Castelo Rodrigo (vila)
* Idanha-a-Velha
* Linhares da Beira
* Marialva
* Monsanto (vila)
* Piódão
* Sortelha
* Belmonte (vila i seu de municipi) (afegida el 2003)
* Trancoso (ciutat) (afegida el 2003)

## Retirades

* Castelo Bom, el 1991, quan es va difondre el programa, va ser també classificat com a llogaret històric, però se'n retirà sense justificació o motiu aparent, malgrat complir-ne tots els requisits. Va acabar també per ser restaurat, i considerat per molts com un més dels llogarets històrics de Portugal.

## Nota

Algunes localitats tenen estatut de vila, i d'altres de ciutat. El Patrimoni Monumental inclou castells i altres fortaleses, la majoria localitzats a Terras de Riba-Côa (actualment part de la Beira Interior Nord, als municipis de Pinhel, Trancoso, Figueira de Castelo Rodrigo, Almeida i Vila Nova de Foz Côa), Cova da Beira, Beiras Interior Sud, serra de l'Estrella i Pinhel Interior Nord.

## Referències

* ↑ «Rede das Aldeias Históricas de Portugal». Provere. Arxivat de l'original el 2022-01-30. [Consulta: 2 abril 2014].

## Vegeu també

* Aldeias do Xisto (llogarets d'esquist)

## Enllaços externs

* Llogarets històrics de Portugal - Feeling Portugal
* Pàgina de Llogarets històrics de Portugal - Associació de Desenvolupament Turístic
# Gjáin

Com Háifoss, la petita vall Gjáin (pronunciació islandesa: [ˈcaːu.ɪn]) amb les seves petites cascades, estanys i estructures volcàniques estan situats al sud d'Islàndia. Es troben a mitja hora a peu de la granja històrica de Þjóðveldisbærinn Stöng.
Es pot veure el volcà Hekla des de la cascada.

## Vegeu també

* Llista de les cascades d'Islàndia

## Referències

* ↑ «Gjain Waterfalls» (en anglès). World of Waterfalls. [Consulta: 31 març 2018].
# Dodge Dakota

La Dodge Dakota és un vehicle de tipus mid size pick up fabricat per Chrysler i venut sota la marca Dodge. Presentat l'any 1987 al costat del nou disseny de la Dodge Ram 50; va ser nomenada pel North American Truck of the Year de l'any 2000.
Sempre s'ha ubicat per sobre de les Ford Ranger i Chevrolet S-10 i per sota de les full size Ford F-150, Chevrolet Silverado, GMC Sierra i Dodge Ram, encara que actualment per mida trobem la Nissan Frontier.
Un disseny convencional amb carrosseria sobre el xassís i una configuració posterior live axle i ballestes; també ha estat l'única durant molt de temps en oferir un motor V8. Un altre avanç notable que la Dakota aportava en els vehicles de treball va ser la direcció de cremallera.
Rivals de la Dakota són la Nissan Frontier, Toyota Tacoma, Ford Ranger, Chevrolet Colorado i GMC Canyon.

## Enllaços externs

* Pàgina web oficial (anglès)
* Informació de la Dakota a Allpar.com Arxivat 2007-10-03 a Wayback Machine. (anglès)
# Émile Aerts

Émile Aerts, (Laken, 3 d'abril de 1892 - Brussel·les, 9 d'abril de 1953) fou un ciclista belga, que va destacar en les curses de sis dies en què va obtenir set victòries.
Era oncle del també ciclista Jean Aerts.

## Palmarès

* 1922
** 1r als Sis dies de Brussel·les (amb Piet van Kempen)
** 1r als Sis dies de París (amb Georges Sérès)
* 1924
** 1r als Sis dies de Brussel·les (amb Pierre Rielens)
** 1r als Sis dies de París (amb Georges Sérès)
* 1925
** 1r als Sis dies de Brussel·les (amb Piet van Kempen)
** 1r als Sis dies de Berlín (amb Walter Rütt)
* 1927
** 1r als Sis dies de París (amb Reginald McNamara)

## Referències

* ↑ Roelen, Thijs. «Jean Aerts, de vergeten Brusselse wereldkampioen wielrennen[Jean Aerts, el campió mundial de ciclisme brussel·lenc oblidat]» (en neerlandès). Bruzz, 24-09-2021. [Consulta: 14 agost 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pindari

* Aquest article tracta sobre la glacera a Uttarakhand, Índia. Si cerqueu grups militars irregulars de l'Índia central a l'inici del segle XIX, vegeu «pindaris».
Pindari és una glacera a la part alta de la serralada de l'Himàlaia Kumaon, al sud-est de Nanda Devi, Nanda Kot.
La glacera té uns 9 quilòmetres de llarg i dona lloc al riu Pindar que es troba amb l'Alaknanda a Karnaprayag al districte de Garhwal.
El camí per arribar a la glacera creua els pobles de Saung, Loharkhet, creua pel pas de Dhakuri, continua a Khati (l'últim poble habitat del camí), Dwali, Phurkia i finalment Zero Point, Pindar, el final de la pista. Encara que la major part del recorregut és al llarg de les ribes del riu Pindari, el riu és majoritàriament ocult fins a sobrepassar Khati.
El sender cap a la glacera Pindari fa uns 90 km (56 milles) d'anada i tornada que la majoria de gent troba còmode per completar en sis dies. La glacera Pindari també és famosa per altres esports d'aventura com l'escalada en gel i la bicicleta de muntanya.

## Referències

* ↑ Sheikh Nawaz Ali, Rupendra Singh and Pratima Pandey «Retreat of Pindari glacier and detection of snout position using remote sensing technology». Remote Sensing Applications: Society and Environment, Volume 11, Pages 64-69, 2018.
* ↑ «Mountain Biking the Pindari Glacier | Alienadv.com». www.alienadv.com. Arxivat de l'original el 9 May 2016. [Consulta: 25 abril 2016].
# Porc senglar de Java

El porc senglar de Java (Sus verrucosus) és una espècie d'artiodàctil de la família dels súids. És endèmic d'Indonèsia.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# José Ignacio Peralta

José Ignacio Peralta Sánchez (Colima, Colima. 1 d'octubre de 1970) és un polític, funcionari, economista i acadèmic mexicà. Des de l'11 de febrer de 2016 exerceix de Governador de l'estat de Colima.
Originari de la ciutat de Colima, és llicenciat en Economia per l'Institut Tecnològic Autònom de Mèxic (ITAM). Va cursar també un màster en Economia (M.A. in Economics) a la Universitat d'Essex, al Regne Unit. Ha participat en diversos cursos i seminaris organitzats per diferents universitats a nivell Internacional, així com per prestigioses institucions financeres de països com Suïssa, Estats Units i el Regne Unit, entre d'altres.

## Carrera política

Ha estat secretari de Foment Econòmic a l'Estat de Colima (2004-2009). A l'abril de 2009, es postula com a candidat a l'alcaldia del municipi de Colima per al període 2009-2012 i va ser el guanyador de les eleccions. Va prendre possessió el dia 15 d'octubre de 2009.
Al setembre de 2012, va ser designat Coordinador de Projectes Especials de l'Equip de Transició del President Electe dels Estats Units Mexicans. Així mateix, del desembre de 2012 al 30 de gener de 2015, va tenir la responsabilitat d'exercir com a Subsecretari de Comunicacions de la Secretaria de Comunicacions i Transports (SCT) del Govern de la República.
Actualment és Governador de l'Estat de Colima, postulat com a part de la coalició del PRI, el Partit Verd Ecologista de Mèxic (PVEM), el Partit Nova Aliança (PANAL) i el Partit del Treball (PT).

## Referències

* ↑ «José Ignacio Peralta Sánchez». redpolitica.mx. Red Política, 2016. Arxivat de l'original el 4 de març de 2016. [Consulta: 5 març 2016].
# Los Borbones son unos Ladrones

«Los borbones son unos ladrones» és el títol original en castellà d'una cançó que es publicà, juntament amb un videoclip gravat a la presó "la Model" de Barcelona, el 8 d'abril de 2018 —marcant l'inici d'una setmana d'activitats organitzada per la plataforma No Callarem en defensa de la llibertat d'expressió— a la plataforma YouTube per la discogràfica Propaganda pel fet!. En la cançó hi participen diversos artistes entre els quals canten Elphomega, Machete en Boca, Frank T, Homes i Dones Llúdriga, La Raíz, IRA, Los Chikos del Maíz, Tribade, Def Con Dos, Noult, ZOO, Rapsusklei i Sara Hebe; i d'altres que apareixen al videoclip com a protagonistes i participants de la tornada de la cançó com Txarango, Gossos, KOP, Pirat’s Sound Sistema, Smoking Souls, El Niño de la Hipoteca, la Companyia Elèctrica Dharma, Rapapunkas, Raska, Subversa, Bonobos, Siroll, Fetitxe 13, entre d'altres.
Fou realitzada principalment amb motiu de solidaritat amb Valtònyc, Pablo Hasél i La Insurgencia arran de les condemnes de presó per les seves lletres presumptament enaltidores al terrorisme i per injúries a la Corona, i per tal de mostrar la seva reivindicació a favor de la llibertat d'expressió. La iniciativa fou impulsada pel músic i activista polític català Pau Llonch qui piulà un missatge a Twitter al febrer proposant de crear una lletra per tal de rapejar-la entre tots els qui s'impliquessin a favor de la causa.
La lletra conté moltes de les frases dels rapers condemnats tant en català com en castellà. El mateix dia que es publicà arribà, en menys de 24 hores, a un milió de visites a YouTube.

## Referències

* ↑ «Els rapers desafien la justícia amb el vídeo 'Los borbones son unos ladrones'». Ara.cat.
* ↑ «[VÍDEO ‘Los borbones son unos ladrones', la cançó en solidaritat amb Valtònyc, Pablo Hasél i La Insurgencia]». [Consulta: 5 maig 2018].
* ↑ «'Los borbones son unos ladrones': los raperos se unen para desafiar a la Justicia» (en castellà). Público.
* ↑ «Así es 'Los Borbones son unos ladrones', la canción de la que todo el mundo habla» (en castellà). ELMUNDO.

## Enllaços externs

* Los Borbones son unos Ladrones a YouTube
# Gl-117

El Gl-117 és un simulador de vol de codi obert que funciona a Windows, Linux i Mac. Està llicenciat sota la segona versió de la Llicència Pública General de GNU o qualsevol versió posterior. Representa què has de completar missions a diferents terrenys com muntanyes, canyons, i deserts. El joc té efectes de so, un generador de terreny, efectes de llum i música. S'hi pot jugar amb un sol jugador però també es poden fer partides multijugador.
El Gl-117 està programat en C++.
Per introduir comandes al Gl-117 es poden utilitzar el ratolí, el teclat i la palanca de control. Les opcions anteriors es poden configurar al menú de les opcions.

## Referències

* ↑ Free Software Directory - Gl-117 - Versions Secció licenses: GPLv2orlater.
* ↑ www.heptargon.de - gl-117 Arxivat 2009-01-16 a Wayback Machine. Secció Copyright.
* ↑ packages.ubuntu.com - Details of package
* ↑ SourceForge.net - GL-117 Pàgina de SourceForge.
* ↑ caiman.us - Gl-117 Secció de Controls

## Enllaços externs

* Web oficial del Gl-117 Arxivat 2008-03-20 a Wayback Machine.
# Doroteu

Doroteu és el nom dels següents personatges:
* Doroteu, historiador grec
* Doroteu d'Ascaló, escriptor grec
* Doroteu de Caldea, escriptor grec
* Doroteu de Marcianòpolis, bisbe grec nestorià.
* Doroteu de Gaza, arximandrita de Palestina
* Doroteu de Sidó, poeta grec
* Doroteu de Tir, bisbe i religiós cristià
* Doroteu de Beritos, jurista romà d'Orient
* Doroteu, metge grec del segle ii aC
* Doroteu, metge grec del segle v.
* Doroteu, pintor grec
# Ğ

Ğ, ğ és la 9a lletra de l'alfabet turc, basada en l'alfabet llatí. En llengua turca s'anomena Yumuşak g i significa "g suau". És una consonant muda. Normalment serveix per perllongar el so de la lletra vocal que el precedeix. Per exemple, el nom Tuğçe es pronuncia com Tuutxe. En turc, la lletra Ğ o ğ sempre va darrere d'una vocal, mai es troba al començament d'una paraula i en paraules d'una sola síl·laba només es pot trobar al final. Històricament (llavors en l'antic alfabet otomà escrit غ) no era una lletra muda i el seu so era /ɣ/, so de la ge en el mot català agafar.
En el turc la Ğ/ğ és considerada una lletra de ple dret i no una variació; i s'utilitza també a l'àzeri i algunes altres llengües turqueses, on en aquestes últimes encara avui dia representa el so antic turc.

## Referències

* ↑ Muharrem Ergin. Türk dil bilgishi. Narodna, 1967.